Komission asetus (EY) N:o 2432/96, annettu 18 päivänä joulukuuta 1996, asetuksen (ETY) N:o 3254/93 muuttamisesta Aigeianmeren pienten saarien tiettyjen hedelmien ja vihannesten erityisen hankintajärjestelmän osalta vuodeksi 1997



Virallinen lehti nro L 331 , 20/12/1996 s. 0028 - 0030



KOMISSION ASETUS (EY) N:o 2432/96, annettu 18 päivänä joulukuuta 1996, asetuksen (ETY) N:o 3254/93 muuttamisesta Aigeianmeren pienten saarien tiettyjen hedelmien ja vihannesten erityisen hankintajärjestelmän osalta vuodeksi 1997 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Aigeianmeren pienten saarien tiettyjä maataloustuotteita koskevista erityistoimenpiteistä 19 päivänä heinäkuuta 1993 annetun neuvoston asetuksen (ETY) N:o 2019/93 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 4 artiklan, sekä katsoo, että komission asetuksessa (ETY) N:o 2958/93 (3), sellaisena kuin se on viimeksi muutettuna asetuksella (EY) N:o 1802/95 (4), annetaan Aigeianmeren pienten saarien tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt ja vahvistetaan asetuksen (ETY) N:o 2019/93 3 artiklan 2 kohdan mukaisesti kyseisille toimituksille myönnettävien tukien määrä sen mukaan, mihin ryhmään saari, jolla tuote myydään, kuuluu; olisi vahvistettava asetuksen (ETY) N:o 2019/93 2 artiklan mukaisesti Aigeianmeren pienten saarien arvioidut hankintataseet muualta yhteisöstä tuotavien hedelmien ja vihannesten osalta vuodeksi 1997, näin ollen olisi muutettava komission asetusta (EY) N:o 3254/93 (5), sellaisena kuin se on viimeksi muutettuna asetuksella (EY) N:o 2995/95 (6), ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3254/93 seuraavasti: 1. Korvataan 2 artiklan ensimmäinen alakohta seuraavasti: "Asetuksen (ETY) N:o 2958/93 1 artiklan 1 kohdan ensimmäisessä alakohdassa vahvistettua tukea myönnetään yhtä paljon ja tämän asetuksen liitteissä I ja II esitettyjen määrien rajoissa Khiossaarelta korjatuille mandariineille, CN-koodeihin 0701 90 51, 0701 90 59 ja 0701 90 90 kuuluville Naxossaarelta korjatuille syötäviksi tarkoitetuille omenoille ja Syrossaarelta korjatuille tomaateille ja kesäkurpitsoille, jotka on toimitettu yhdelle tai useammalle tämän asetuksen liitteessä I tai II mainitulle saarelle hankintataseen mukaisesti." 2. Korvataan liitteet I ja II tämän asetuksen liitteellä. 2 artikla Tämä asetus tulee voimaan 1 päivänä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 184, 27.7.1993, s. 1 (2) EYVL N:o L 248, 14.10.1995, s. 39 (3) EYVL N:o L 267, 28.10.1993, s. 4 (4) EYVL N:o L 174, 26.7.1995, s. 27 (5) EYVL N:o L 293, 27.11.1993, s. 34 (6) EYVL N:o L 312, 23.12.1995, s. 28 LIITE "LIITE I Ryhmään A (1) kuuluvien pienten saarien arvioitu hankintatase vuodeksi 1997 >TAULUKON PAIKKA> (1) Ryhmään A kuuluvat pienet saaret määritellään asetuksen (ETY) N:o 2958/93 liitteessä I. LIITE II Ryhmään B (1) kuuluvien pienten saarien arvioitu hankintatase vuodeksi 1997 >TAULUKON PAIKKA> (1) Ryhmään B kuuluvat pienet saaret määritellään asetuksen (ETY) N:o 2958/93 liitteessä II."